
Til min mor og mormor.

Til Ivan, uten deg ingenting.

Til alle barna, egne, andres, våre.


Innhold

Prolog

SOSIAL STUND

LEKENDE VOKSNE

FOR MYE AV DET GODE?

LITE TID

BARNAS ØNSKER FORAN EGNE

DE REDDENDE SKJERMENE

DET BARN TRENGER

HVA SKAL VI GJØRE?

DE MINSTE: 0–1 ÅR

DE FØRSTE VIKTIGE MØTENE

SOSIAL STUND 0-3 MÅNEDER

FOREBYGG GRÅT

SOSIAL STUND 3 MÅNEDER — I ÅR

DE ELDRE: 1–10 ÅR

LÆRE Å LEKE SELV

DE ELDSTE: 11–18 ÅR

BARNET MITT SPILLER FOR MYE

ARBEID

TO VERDENER

BARNEFRI

SKILT? VÆR EKSTRA BEVISST

SMÅ HJELPERE

HVA SKAL VI GJØRE?

BARNAS BEHOV OG BARNEHAGEN

DE MINSTE: 0–1 ÅR

DEN LILLE OBSERVERER ARBEID

DE ELDRE: 1–10 ÅR

UTFORDRENDE NOK OPPGAVER

DE ELDSTE: 11–18 ÅR

NESTEN SELVGÅENDE HJELPERE

SELVSTENDIGHET

TIDSPRESS OG SELVSTENDIGHET

PÅ PARTI MED BARNETS VILJE

STRESS I FAMILIESFÆREN

BJØRNETJENESTER

HVA SKAL VI GJØRE?

DE MINSTE: 0–1 ÅR

LIGGE PÅ MAGEN

DEN FØRSTE FASTE FØDEN

HYGGELIGE MÅLTIDER

DE ELDRE: 1–10 ÅR

KLARE SELV!

DE ELDSTE: 11–18 ÅR

SNART VOKSEN

UNNGÅ MASEFELLA

FORVENTNINGER

STYR FORVENTNINGENE

BELØNNING?

DET SOM GIKK GALT OG KONSEKVENSEN

HVILKE KAMPER OG HVORDAN?

Epilog

Noter


Prolog

Barn har mye å lære oss voksne. De er spesialister på å være her og nå. Jobber du med barn, eller har egne barn, kan du være med og dele barnas blikk på verden. Vi voksne kan, sammen med barna forsvinne i en dyp konsentrasjon og ren glede over øyeblikket. Det er barna spesialister på. Barn ser magi i alt rundt seg, de er intuitive og ekte.

Noen sier de blir slitne av tiden sin med barn. Det synes jeg er, for å bruke barnas vokabular: «Sikkeli urettferdi». Barn henges ut som personer som skaper kaos. De tildeles merkelapper som slitsomme, bortskjemte og egoistiske, av oss foreldre og av eksperter.

Rett før denne boken går i trykken, leste jeg Davis Eberhards bok «Hvordan barna tar makten».1 Det ble nok en bok, i en lang rekke, som løfter pekefingeren til oss foreldre. Bøker som forteller oss hva vi skal gjøre og hva vi gjør galt. Psykiateren Eberhard håner oss som en lekende generasjon foreldre:


«Da er det kun én utvei for de stakkars foreldrene: å delta i leken. Det er naturligvis hyggelig at foreldre av og til er med barna og leker. Det har likevel trolig marginal betydning for barna.»2



Jeg kan ikke si meg enig i det at vi leker med barna, har marginal betydning – hverken for barna eller oss. Det gjør oss nære barna, det gir oss glede. Det gir oss et samspill og en relasjon med barna, som igjen gjør nødvendig korrigering lettere.

Jeg har lekt med barn i årevis. Først med de to eldste barna våre, som i dag er 19 og 20 år. Senere med våre neste to barn som nå er 10 og 8 år. I tillegg har jeg delt hverdagen med mange barn under tre år, over en periode på åtte år. Jeg hadde familiebarnehage i hjemmet vårt, med kull av fire barn. Med barn så nære i mange år, har jeg erfart at leken er selve kjernen. I lek blir vi kjent med barna, i lek blir vi glade i hverandre. Leken har ikke marginal betydning. Den har all betydning.

Å skrive en bok om barneoppdragelse fordrer at man gjør seg selv til en selvoppnevnt ekspert. Min ekspertise er i så måte, basert på erfaring gjennom to tiår. Jeg har hatt en sult etter å få til livet med barn, uten å sukke over dem. En streben etter å slappe av med dem, finne et fellesskap og en felles puls. Selvsagt har jeg gjort alle feil nybakte foreldre gjør. Jeg har prøvd og feilet og prøvd igjen. Så har jeg blitt en bedre voksen med barna, gradvis. Hvert barn jeg har tilbragt hverdagene med, har lært meg mye nytt. Jeg har blitt ydmyk for barnas forskjelligheter, men også oppmerksom på deres store likheter. «Tiden med barn» er basert på det barna har felles og de gode erfaringene mine med barn. Og de har jeg mange av.

Å skrive en bok om barneoppdragelse, fordrer også at man til en viss grad og på en kollektiv måte, undervurderer andre foreldre. Det er ikke mitt prosjekt, selv om det kanskje av noen kan oppleves sånn. Mitt prosjekt er derimot å fremheve oss foreldre som kompetente. Vi foreldre har en enorm makt. Vi bestemmer hvordan vi har det i tiden med barn. Vi bestemmer om barna er slitsomme eller krevende. Jeg tror jeg kan bidra til at foreldre i større grad nyter tiden med barna sine. Det vil komme barna til gode. Det er derfor jeg har skrevet.

Takk til alle som har holdt ut at dette har vært mitt favoritt tema i de fem årene arbeidet med boken har pågått. Det er mange av dere. Takk til alle førskolelærere i familiebarnehagen for interessante samtaler om barn og pedagogikk. Takk til fagpersoner som har lest manus og kommet med ros, kritikk og fruktbare innspill i sluttspurten, som Lise Barsøe og Ellen Kallander. Takk til alle foreldrene som har lest for meg og sagt at det har endret hverdagen med deres barn. Dere har styrket troen min på prosjektet. Takk til Anitra i Figenschou Forlag, som aldri tvilte på at en pedagog og mamma har noe å komme med, selv om hun ikke er kjendis. Takk til Runni ungdomsskole, min arbeidsgiver som har lagt til rette for pedagogiske studier og skriveprosessen. Takk til familien min, som alltid støtter og legger til rette, så jeg har kunnet skrive. Men aller størst takk til barna, egne og andres som jeg deler hverdagene med. Takk til elevene ved Runni, takk til alle barnas venner, takk til hvert eneste ett av barna som var i familiebarnehagen min. Takk til våre fire barn. Denne er for dere. Med boken forsøker jeg å gi dere en stemme.

«Her snakker kunnskap, utprpvd erfaring og et stort hjerte.
Les, leer og la deg inspirere til & nyte tiden med barn.>

Anna Wahlgren

